

የግል ድርጅት ሠራተኞች ማህበራዊ ዋስትና አስተዳደር

***የአሥር ዓመት (2013-2022) መሪ ዕቅድ***

**ሐምሌ 2012**

ማውጫ

መግቢያ…………………………………………………………………………..………………..….1

**ክፍል አንድ**

የዕቅዱ መነሻ ሁኔታዎች………………………………..…………………………………….…..….2

**ክፍል ሁለት**

ራዕይ፣ ተልዕኮና እሴቶች የመሪ ዕቅዱ ዓላማዎች፣ ግቦች፤ የትኩረት አቅጣጫዎች እና ማስፈፀሚያ ተቋማዊ አቅሞች………………………………………………………………………………...….13

**ክፍል ሦስት**

የኤጀንሲው አስር ዓመት የመሪ ዕቅድ ድርጊት መርሃ ግብር……………….……...…………..….24

**መግቢያ**

የዓለም ሀገሮች ወደ ብልፀግና ጎዳና የሚያወጣቸው የረጅም፣ የመካከለኛና የአጭር ጊዜ ዕቅዶችና ስትራቴጂዎችን በማዘጋጀትና ሥራ ላይ በማዋል የኢኮኖሚ፣ የማህበራዊና የፖሊቲካዊ ዕድገታቸውን ወደ ተሻለ ደረጃ ለማድረስ ከፍተኛ ጥረት አድርገው ውጤታማ ሆነዋል፡፡ ሀገራችንም የጀመረችውን ፈጣንና ፍትሃዊ የኢኮኖሚ ዕድገትን ለማስቀጠል ልታሳካ ያለመችውን የልማት ግቦችን በረጅም፣ በመካከለኛና በአጭር ዘመን ዕቅድ በመመራት ማሳካት ወሳኝ መሆኑን በመረዳት ስትራቴጂክ ዕቅድ በማዘጋጀትና በመተግበርር ውጤት በማስመዝገብ ላይ ትገኛለች፡፡ በመሆኑም የሁለተኛው ዕድገትና ትራንስፎርማሽን ዕቅድ ዘመን እየተጠናቀቀ ስለሆነ በቀጣይ 10 ዓመት የሚተገበር መሪ የልማት ዕቅድ በአገር ደረጃ እየተዘጋጀ ይገኛል፡፡

በዚሁ መሰረት የግል ድርጅቶች ሠራተኞች ማህበራዊ ዋስትና ኤጀንሲ በግሉ ክፍለ ኢኮኖሚ የሚሰሩ ሠራተኞችን የማህበራዊ ዋስትና ተጠቃሚ በማድረግ ዝቅተኛ መካከለኛ ገቢ ካላቸው አገሮች ተርታ ለመሰለፍ የሚደረገውን ጥረት ለማገዝ እና በሀገራዊ ኢኮኖሚያዊና ማህበራዊ ዕድገት ላይ የሚጫወተውን ሚና ወደ ተሻለ ደረጃ ለማድረስ የሚያስችልና አቅጣጫ ቀያሽ ሆኖ የሚያገለግል የኤጀንሲውን የአሥር ዓመት (2013-2022) የልማት መሪ ዕቅድ ማዘጋጀት አስፈላጊ ሆኖ ተገኝቷል፡፡

በመሆኑም የኤጀንሲውን የቀጣይ 10 ዓመት መሪ ዕቅድ ለማዘጋጀት የማህበራዊ ዋስትና ዓለም አቀፋዊ፣ አህጉራዊና ሀገራዊ ሁኔታ፣ ሀገር በቀል የኢኮኖሚ ማሻሻያ ማዕቀፍ እና የኤጀንሲው የዕድገትና ትራንስፎርሜሽን ዕቅድ አፈፃፀም ግምገማ በመነሻነት ተወስዷል፡፡ መሪ ዕቅዱ የማህበራዊ ዋስትና ዐቅድን የማጠናከርና የማስፋት ዓላማ የያዘ ሲሆን፤ የማህበራዊ ዋስትና ሽፋንን ማሳደግ፣ ዘላቂ የጡረታ ፈንድ አመራር/አስተዳደር፣የላቀ የማኅበራዊ ዋስትና አገልግሎት አሰጣጥ እና የመፈፀም አቅም ግንባታ የትኩረት አቅጣጫዎችን አካቷል፡፡

ዕቅዱ በስኬት ተፈፃሚ እንዲሆን በየደረጃው የአፈጻጸም ክትትልና ድጋፍ የሚደረግበት እና የሚመዘንበት ሥርዓት፤ አሰራሮች በዘመናዊ ቴክኖሌጂ የሚደገፍበት፣ የሰው ሃይል አቅም የሚገነባበት፣ የቅንጅትና ትብብር አሠራርን የሚጠናከርበት እና ዐቅዱ በሚፈለገው ደረጃና ውጤት እንዲጠናቅቅ ርብርብ የሚደረግበት አቅጣጫ ተቀምጧል፡፡

በዚሁ መሠረት ዕቅዱን ለዳይሬክቶሬቶች፣ ለሪጅን ጽ/ቤቶች እና ለቅርንጫፍ ጽ/ቤቶች በማውረድ እንዲዳብር ተደርጎ በህዝብ ክንፍና በባለድርሻ አካላት ውይይት ተደርጎበት ሁሉም የበኩሉን የሚወጣበትን አሰራር አካቶ ለስራ አመራር ቦርድ ቀርቦ እንዲጸድቅ ይደረጋል፡፡

በመሆኑም መሪ ዕቅዱ በክፍል አንድ የመሪ እቅዱ መነሻዎች፣ በክፍል ሁለት የመሪ ዕቅዱ ዓላማዎች፣ ግቦች፣ የትኩረት አቅጣጫዎች እና የማስፈፀሚያ ተቋማዊ አቅሞች፤ በክፍል ሦስት የመሪ ዕቅዱ ድርጊት መርሃ-ግብር በማካተት እንደሚከተለው በዝርዝር ቀርቧል፡፡

**ክፍል አንድ**

**የዕቅዱ መነሻዎች**

1. **የማህበራዊ ዋስትና ዓለም አቀፋዊ፣ አህጉራዊና ሀገራዊ ሁኔታ እንደ መነሻ**
	1. **ዓለም አቀፋዊና አህጉራዊ ሁኔታ እንደመነሻ**

የማህበራዊ ዋስትና ፕሮግራም አጠቃላይ ዓለም-ዓቀፋዊ አሰራር፣ የዐቅድ አደረጃጀትና የፕሮግራሙ ዓላማ ተመሳሳይነት ያለው ነው፡፡ የፕሮግራሙ ዓላማም በተለያዩ ምክንያቶች በሚፈጠሩ ዕክሎች ምክንያት የሚከሰተውን የገቢ መቋረጥ በሙሉ ወይም በከፊል በመተካት ማህበራዊና ኢኮኖሚያዊ ቀውስን መታደግ ነው፡፡

* እ.ኤ.አ በ1948 የወጣው አለም አቀፍ የሰብዓዊ መብት መግለጫ ሰነድ አንቀጽ 22 ድንጋጌ እንዳስቀመጠው ማንም ሰው የህብረተሰቡ አባል በመሆኑ የማህበራዊ ዋስትና የማግኘት መብት አለው፤ ለክብሩና ለስብዕናው ነፃ ዕድገት እጅግ አስፈላጊ የሆኑት የኢኮኖሚ፣ የማህበራዊና ባህላዊ መብቶች እንደየሀገራቱ ሀብትና የዕድገት ደረጃ በብሔራዊ ጥረትና በአለም አቀፋዊ ትብብር ሊሟሉለት እንደሚገባ መደንገጉ፤
* የአለም ሥራ ድርጅት እ.ኤ.አ. በ1952 ስምምነት ሰነድ ቁጥር 102 ላይ ባወጣው አነስተኛ የማህበራዊ ዋስትና ደረጃ መሠረት የማህበራዊ ዋስትና የህብረተሰቡ አባላት በውል በሚታወቁ እክሎች (የዕድሜ ጡረታ፣ የጤና ጉድለት፣ የተተኪዎች አበል፣ የሥራ ላይ ጉዳት፣ የህመም አበል፣ የወሊድ አበል፣ የስራ አጥነት ዋስትና፣ የቤተሰብ አበል እና የህክምና አገልግሎት) ችግር ሲያጋጥማቸው ድጋፍ ሊደረግላቸው እንደሚገባ መደንገጉ እና በሀገራችን (የዕድሜ ጡረታ፣ የጤና ጉድለት፣ የተተኪዎች አበል፣ የሥራ ላይ ጉዳት) ሽፋን መሰጠቱ፤
* የአፍሪካ ህብረት አጀንዳ 2063 ዜጎች የማህበራዊ ዋስትና ተጠቃሚ እንዲሆኑ ከስምምነት መደረሱ፤

ለመሪ ዕቅዱ እንደ መነሻ ተወስዷል፡፡

**1.2 ሀገራዊ ሁኔታ እንደ መነሻ**

* + - **የኢፌዴሪ ህገ መንግስት፡-** በህገ መንግሥቱአንቀጽ 90 ንዑስ አንቀጽ 1 ″ የሀገሪቱ አቅም በፈቀደ መጠን ሁሉም ኢትዮጵያዊ የትምህርት፣ የጤና አገልግሎት፣ የንጹህ ውሃ፣ የመኖሪያ፣ የምግብና የማህበራዊ ዋስትና እንዲኖረው ይደረጋል″ በሚል

በመደንገጉ እና ከዚህ አኳያም መንግስት የማህበራዊ ደህንነት፣ ኢኮኖሚያዊ ድጋፍና የሰብዓዊ መብት የማረጋገጥ ጉዳይ ትኩረት ሰጥቶ በመስራት ላይ የሚገኝ መሆኑ፤

* + - **የኢኮኖሚ ሁኔታ፡-** መዋጮ አሟጦ በመሰብሰብ ለኢንቨስትመንት በማዋል ለሀገር ልማት ሊውል የሚችል ካፒታል (የኢንቨስትመንት ገንዘብ) መፍጠር ይችላል፡፡ በዚህም ለኢኮኖሚው ሀገራዊ ካፒታል እንዲፈጥር ይጠበቃል፡፡ ስለዚህ ከአሰሪውና ከሰራተኛው የሚሰበሰበው ገንዘብ ለባለመብቶቹ ክፍያ እና ለአስተዳደራዊ ወጪ ውሎ ተራፊውን ለኢኮኖሚ ልማት እንዲውል በማድረግ እና የፈንዱን አቅም በመገንባት የማህበራዊ ዋስትና ስርዓቱን በማጠናከርና በማጎልበት የሚገኝ ሀገራዊ ፋይዳ መኖሩ እንዲሁም የሀገር በቀል ኢኮኖሚ ማሻሻያ ፕሮግራም ባለፉት ዓመታት በመንግስት ከፍተኛ የሰው ሀይልና የመሰረተ ልማት ግንባታ መከናወኑ ለግሉ ክፍለ ኢኮኖሚ ምቹ ሁኔታ መፈጠሩ፤ የመንግስት የልማት ድርጅቶችን ወደ ግል የማዞር ስራ በመተግበርና የተረጋጋ የማክሮ-ኢኮኖሚና የፋይናንስ ስርዓት በመገንባት የግሉ ዘርፍ ሰፋፊ የስራ እድሎችን እንዲፈጠር ስለሚያግዝ በዘርፉ የሚሰማሩ ዜጎች የማህበራዊ ዋስትና ተጠቃሚ በማድረግ ምቹ ሁኔታ መፈጠሩ፣
		- **የማህበራዊ ሁኔታ፡-** የኢትዮጵያ ማህበራዊ ጥበቃ ፖሊሲ የትኩረት መስኮች ዓላማ ፋይዳ አንፃር ሲታይ ህብረተሠቡ ወይም መንግስት በጥቅል ዜጐች ለሚደርስባቸው ኢኮኖሚያዊ እና ማህበራዊ ችግሮች ድጋፍ መስጠትን ይገልፃል፡፡ ከዚህ አንፃር ለግል ድርጅቶች ሠራተኞች ማህበራዊ ዋስትና ኤጀንሲ በግሉ ክፍለ ኢኮኖሚ ውስጥ ለሚገኙ ድርጅቶች ሠራተኞች በእድሜ፣ በጉዳት፣ በህመም፣ በሞት ምክንያት ለተተኪዎች የሚሰጣቸው የማህበራዊ ዋስትና ሽፋን ዓይነቶች የማህበራዊ ደህንነትና ጥበቃን ከማሟላትና ከማሳደግ አኳያ ይታያሉ፡፡ ማህበራዊ ዋስትና የገቢ መቋረጥ የሚያስከትለውን የማህበራዊና ኢኮኖሚያዊ ቀውስ በማስቀረት ዜጎች ለችግር እንዳይጋለጡ አስተዋጾ ያደርጋል፡፡ ይህም የድህነት ቅነሳ ስትራቴጂ ማስፈፀሚያ ዋነኛ መሳሪያ በመሆኑ በርካታ የግል ድርጅቶች ሠራተኞች በዐቅዱ እንዲታቀፉ በማድረግና በዕድሜና በሌሎች ምክንያቶች ሊደርስ የሚችለውን የገቢ መቋረጥ በመተካት የገቢ ድጋፍ በመፍጠር ድህነትን በመቀነስ ረገድ የሚደረገው ጥረት አካል መሆኑ፣
		- **የቴክኖሎጂ ሁኔታ፡-** የሀገራችን ኢኮኖሚ ዕድገት ዘመናችን ባፈራቸው ቴክኖሎጂዎች ታግዞ የተፋጠነ ሽግግር ያደርግ ዘንድ አስፈላጊ የሆኑ አዳዲስ የኢኖቬሽን፣ የቴክኖሎጂ ፈጠራ፣ የማላመድና የሽግግር ስራዎች  እየተሰሩ መሆናቸውን ተከትሎ ተቋሙ አሰራሩን በዘመናዊ ቴክኖሎጂ ለመደገፍ በተደረገው እንቅስቃሴ የጡረታ መመዝገቢያ፣ መዋጮ መሰብሰቢያና ክፍያ መፈፀሚያ ሲስተም በማልማት መረጃዎችን የማስገባት ስራ እየተከናወነ ሲሆን በአበል ሲስተም የመወሰን ስራ ተከናውኗል፡፡ በኢኖቨሽንና ቴክኖሎጂ ሚኒስተር በተደረገ ድጋፍ በኢ-ሰርቨስ ልማት 6 አገልግሎቶችን ማለትም የድርጅትና የሰራተኛ ምዝገባ፣ የሰራተኛ የዐቅድ አባልነት ካርድ ሲጠፋ እንዲቀየር፣ የጡረተኛ መታወቂያ ሲጠፋ እንዲቀየር፣ የጡረታ መውጫ ጥያቄ ማቅረቢያ እና የክፍያ ጣቢያ ዝውውር ጥያቄ ማቅረቢያ ሲስተሞች አገልግሎት ላይ መዋላቸው፤
		- **የህግ ሁኔታ፡-** በግል ድርጅቶች ውስጥ ተቀጥረው የሚሰሩ ሰራተኞችን የጡረታ ዐቅድ ሽፋን ለመስጠት አዋጅ ቁጥር 715/2003 እና ቁ.908/2007 /እንደተሻሻለው/ በሥራ ላይ የዋለ ሲሆን ዐቅዱ የሚሸፍነው የእድሜ፣ የሥራ ላይ ጉዳት፣ ህመም እና ተተኪዎችን ነው፡፡ ይህንንም ለማስፈፀም የግል ድርጅቶች ሠራተኞች ማህበራዊ ዋስትና ኤጀንሲ በሚኒስትሮች ምክር ቤት ደንብ ቁጥር 2ዐ2/2ዐዐ3 ተቋቁሞ ኃላፊነቱን በመወጣት ላይ መሆኑና በቀጣይም ማሻሻያዎች ማድረግ ማስፈለጉ እና በሀገሪቱ ጠንካራ የህግ ማዕቀፍ መኖሩ ለማህበራዊ ዋስትና ለማስፈጸም ምቹ ሁኔታ መፍጠሩ፤

ለመሪ ዕቅዱ እንደመነሻነት ተወስደዋል፡፡

* 1. **የተቋሙ ራዕይ እንደ መነሻ**

በግል ድርጅቶች የሚሰሩ ሁሉም ዜጐቻችን በ**2012** ዓ.ም የማህበራዊ ዋስትና ዐቅድ ተጠቃሚ ያደረገና የላቀ አገልግሎት የሚሰጥ ተቋም ሆኖ መገኘት ስለሆነ የኤጀንሲውን ራእይ በምን ደረጃ እንደተሳካ ለማወቅ በተደረገው ፍተሻ ተቋማዊ ዳሰሳ ከመንግስት ፖሊሲዎችና ስትራተጂዎች አንጻር፣ ከሀገራዊ ህጎችና ደንቦች ከተገልጋዮች ፍላጎት ትንተና፣ ከውስጥና ከውጭ አካባቢያዊ ትንተና (SWOT) አንጻር ሲታይ የተሻለ አፈጻጸም ቢመዘገብም በተሟላ ሁኔታ ተሳክቷል ለማለት የማቻል በመሆኑ በቀጣይ የሚሰሩ ሰፋፊ ስራዎች በመኖራቸው ኤጀንሲው ራዕይ እንደመነሻ ተወስዷል፡፡

* 1. **የኤጀንሲው ስትራቴጂክ ዕቅዶች ዋና ዋና ግቦች የአፈጻጸም ግምገማ እንደ መነሻ፡-**

አገራዊ የእድገትና ትራንስፎርሜሽን ዕቅዶችን መነሻ በማድረግ በተዘጋጀው የኤጀንሲው ስትራቴጂክ ዕቅድ የዋና ዋና ግቦች ከ1/11/2003 እስከ 30/10/2012 አፈጻጸም እንደሚከተለው ቀርቧል፡-

**ግብ 1. የአቅድ አባልነት ምዝገባን ማሳደግ**

ኤጀንሲው ከተቋቋመበት ዓላማና ከአዋጁ አስፈላጊነት አንፃር ሲታይ የአቅድ አባሎችን በመመዝገብ የአቅዱ ሽፋን ተጠቃሚ ማድረግ ወሳኝ ሥራ ነው፡፡ **205,911** ድርጅቶችና **1,626,953** የግ/ድ/ሠራተኞችን በመመዝገብ የዐቅድ አባል ለማድረግ ታቅዶ **203,458** ድርጅቶች እና **1,669,521** ሠራተኞች ተመዝግበዋል፡፡ ከተቀመጠው ዒላማ **99%** እና **103%** በቅደም ተከተል ማሣካት ተችሏል፡፡

ይሁን እንጂ የምዝገባ ስራው በዕቅድ መሰረት የተፈጸመ ቢሆንም ከጊዜ ወደ ጊዜ የግል ድርጅቶችና ሠራተኞች ቁጥር እየጨመረ በመምጣቱ ምክንያት ያልተመዘገቡ ድርጅቶችና ሠራተኞች ሊኖሩ እንደሚችሉ ይገመታል፡፡ በመሆኑም የግሉ ዘርፍ በማክሮ ኢኮኖሚ ሚናው ከፍተኛመሆኑ የተመላከተ ስለሆነ በቀጣይ ትኩረት ተሰጥቶ የምዝገባ ሽፋኑን የማሳደግ ሥራ ላይ ርብርብ ማድረግ ይገባል፡፡

**ግብ 2. የጡረታ ፈንዱን ማዳበር፡-**

ፈንዱን በማዳበር ሂደት የጡረታ መዋጮ ገቢ አሟጦ መሰብሰብ ዋንኛ ተግባር በመሆኑ በስትራቴጂክ ዕቅዱ መጨረሻ የሚሰበሰበውን የመዋጮ መጠን ብር **36.9** ቢሊዮን ለማድረስ ታቅዶ የጡረታ መዋጮ ገቢ ክትትልና ቁጥጥር ስርዓት በመዘርጋቱ፣ የጡረታ መዋጮ ገቢን ከታክስ አሰባሰብ ሥርዓት ጋር በማስተሳሰር መሰብሰብ በመቻሉ፣ በወቅቱ ባልተከፈለ ውዝፍ የጡረታ መዋጮ ላይ በህግ አስገዳጅነት ቅጣትና ወለድ ጨምሮ እንዲከፈል በመደረጉ ብር **43.9 ቢሊዮን (119%)** መሰብሰብ የተቻለ ቢሆንም የግል ድርጅቶች ዓመታዊ የደመወዝ መጠን መረጃ በተሟላ መልኩ ማግኘት ባለመቻሉ በትክክል መሰብሰብ ያለበትን የጡረታ መዋጮ አለመታወቁ፤ የጡረታ መዋጮ የአሰባሰብ ሥርዓቱ በቴክኖሎጂ ባለመደገፉና የማስረጃ ክፍተት በመኖሩ የከፈሉና ያልከፈሉ ድርጅቶችን በመለየት የጡረታ መዋጮ አሟጦ ለመሰብሰብ አልተቻለም፡፡ በመሆኑም በቀጣይ የእቅድ ዘመን የጡረታ መዋጮ ገቢ አሰባሰብ በመረጃ ቴክኖሎጂ በመደገፍና የጡረታ መዋጮ ኦዲት በማጠናከር ልዩ ትኩረት ሰጥቶ መስራት ያስፈልጋል፡፡

ኤጀንሲው ከአበል ክፍያና ከአስተዳደራዊ ወጪ የተረፈውን ገንዘብ በህግ በተፈቀደለት የትሬዠሪ ቢል ግዥ የኢንቨስትመንት መስክ ላይ ብቻ በማዋል ብር **1.11 ቢሊዮን** ትርፍ ለማግኘት ታቅዶ ብር **1.4 ቢሊዮን(126%)** ተገኝቷል፡፡ በዚሁ መሰረት ኤጀንሲው በህግ በተወሰነው የኢንቨስትመንት መስክ ላይ ብቻ በመሳተፍ ኢንቨስት የተደረገው ገንዘብ ከፍተኛ ቢሆንም ትርፉ አነስተኛ ከመሆኑም በላይ ይህ የተገኘው ትርፍ የየወቅቱን የዋጋ ግሽበት የሚተካ ባለመሆኑ በቀጣይ የእቅድ ዘመን የጡረታ ፈንዱን አዋጭና አስተማማኝ በሆኑ የኢንቨስትመንት መስኮች ላይ ለማዋል የሚያስችል ህግ እንዲወጣ በማድረግ ስራ ላይ ማዋል ያስፈልጋል፡፡

**ግብ 3፡ የአቅዱ አባላትን የማህበራዊ ዋስትና ተጠቃሚነትን ማሳደግ፣**

በዚህ ግብ በተቀመጠው ዒላማ መሰረት ማስረጃው ለተሟላላቸው የጡረታ ባለመብቶች በአንድ ወር ጊዜ ውስጥ አበል መወሰን ታቅዶ በዚህ ሂደት ቀርበው ማስረጃው ለተሟላላቸው **31,364(23,340 ወንድና 8,024 ሴት)** ሙሉ በሙሉ በመወሰን ብር **1,900,064,487** ተከፍሏል፡፡ አፈፃፀሙ **1ዐዐ%** ነው፡፡ ይሁንና ማስረጃው ላልተሟላላቸው ባለመብቶች በወቅቱ የጡረታ አበል ወስኖ ክፍያ መፈጸም ባለመቻሉ በቀጣይ ለአበል ውሳኔ የተቃረቡ ባለመብቶችን ማስረጃ አስቀድሞ በማሟላት፣ በመረጃ ቴክኖሎጂ አስደግፎ በምዝገባና በመዋጮ ሲስተሞች በተሟላ መልኩ መረጃን መዝግቦ በመያዝና በአበል መወሰኛ ሲስተም በመጠቀም ደንበኞች በወቅቱ አበል እንዲያገኙ ስለሚያደርግ ማስረጃ የማሟላትና ቀጣይነቱን ለማረጋገጥ መስራት ያስፈልጋል፡፡

**ግብ 4 የማህበራዊ ዋስትና አገልግሎት ተደራሽነትን ማስፋፋት፡-**

ኤጀንሲው አገልግሎት አሰጣጡን ተደራሽና ቀልጣፋ ለማድረግ የድርጅቶችንና ሠራተኞችን ስርጭት ማዕከል ያደረገ አደረጃጀት በመፍጠር በዋናው መ/ቤት ሥር **50** ጽ/ቤቶችን ለመክፈት ታቅዶ **10** ሪጅን ጽ/ቤቶችና በስራቸው **39** ቅ/ጽ/ቤቶች በድምሩ **49** ጽ/ቤቶች የተከፈቱ በመሆኑ አፈፃፀሙ **98%** ነው፡፡

የአበል ተጠቃሚዎችም በቅርበትና በወቅቱ ክፍያ እንዲያገኙ ከባንኮች፣ ከገንዘብ ቁጠባና ብድር ተቋማት ጋር ውል በመፈፀም አገልግሎቱ እየተሰጠ ይገኛል፡፡ በዚህ መሰረት ተደራሽነትን በማስፋት የተቀመጠውን ዒላማ ለማሳካትና አገልግሎቱን ተደራሽ ለማድረግ የተሠራው ስራ አበረታች ቢሆንም የአገልግሎት አሰጣጥ አድማሱን ለማስፋት ተጨማሪ ጽ/ቤቶችን መክፈትና በዘመናዊ ቴክኖሎጂ በመታገዝ አገልግሎቱን በቅርበት ለመስጠት ትኩረት ሰጥቶ መስራት ያስፈልጋል፡፡

* 1. **ጠንካራና ደካማ ጎኖች፣ ምቹ ሁኔታዎች፣ ያጋጠሙ እንቅፋቶችና የተወሰዱ መፍትሄዎች**
	2. **ጠንካራ ጎኖች**
* ኤጀንሲው ያለውን አደረጃጀትና መዋቅር በመጠቀም ከተቋቋመበት ዓላማ ጋር የተያያዙ የመዋጮ ገቢ አሰባሰብ፣ የምዝገባ፣ የአበል ክፍያ ስራዎችን ከእቅድ አንጻር ማሳካቱ፣
* የሶስትዮሽ አሰራሩ የተጠናከረ በመሆኑ የተቋሙ አፈጻጸም ከፍተኛ እንዲሆን አስተዋጾ ማበርከቱ፣
* የህዝብ ክንፍ እና ባለድርሻ አካላት ኤጀንሲውን ከመደገፍ አንጻር የነበራቸው ሚና ከፍተኛ መሆኑ ለስኬቱ መገኘት መልካም ድጋፍ ማድረጉ፣
* ተቋሙ በተቋቋመ አጭር ጊዜ ውስጥ የራሱን የዋና መሥሪያ ቤቱን ህንጻ ማስገንባቱና በሁለት ሪጅን ጽ/ቤቶች (መቐሌና ባህርዳር) ለህንጻ መሥሪያ ቦታ በመረከብ የቅድመ ግንባታ ስራዎች እየተከናወኑ መሆናቸው፣
* ጽ/ቤቶችን በግብአትና በተሸከርካሪ እንዲሟሉ በመሰራቱ የምዝገባና የመዋጮ ሽፋን እንዲጠናከር መደረጉ፣
* የአበል ክፍያ በአገሪቱ በሚገኙ በርካታ የፋይናንስ ተቋማት እየተፈጸመ መሆኑ፣ ተቋሙ የለውጥ መሣሪያዎች በመጠቀም አሰራሩን ከጊዜ ወደ ጊዜ እንዲሻሻል መደረጉ፣
* የምዝገባ፣ የመዋጮ ገቢ፣ መመዝገቢያና የአበል መወሰኛና ክፍያ በቴክኖሎጂ ለመደገፍ ሲስተሞች መልማታቸውና ከተለያዩ ተቋማት ጋር ስምምነት ተፈጥሮ ወደ ስራ መገባቱ፣
* የክትትልና ድጋፍ ስርዓት መዘርጋቱ፣

በጠንካራ ጎን የተለዩ ናቸው፡፡

* 1. **ደካማ ጎኖች**
* በመረጃ አያያዝና ዶክመንቴሽን ላይ ክፍተት መኖሩ፣
* ሰለማህበራዊ ዋስትና ፅንሰ ሃሣብ እና አሰራር በህብረተሰቡ ዘንድ የነበረው ግንዛቤ አነስተኛ ስለነበር ይህን ክፍተት ለይቶ በማውጣትና አቅጣጫ በማስቀመጥ ተከታታይ የግንዛቤ ማስጨበጥ /የማስረጽና/ የማስተዋወቅ ሥራ የተሰራ ቢሆንም በቂ አለመሆኑ፣
* የምዝገባ ማስረጃዎች/ማህደሮች ስካን ተደርገው በዳታ ቤዝ አለመያዛቸው፣
* ለረጅም ዓመታት በመንግስት ተቋማት ውስጥ ሲሰሩና መዋጮ ሲከፍሉ ቆይተው ወደ ግል ይዞታ የዞሩ ድርጅቶች ሠራተኞች የጡረታ መዋጮ ህግ ወደ ኋላ በመሄድ አይሠራም በሚል ከመንግስት ሠራተኞች ማህበራዊ ዋስትና ኤጀንሲ ወደ ኤጀንሲው አካውንት እንዲገባ አለመደረጉ፣
* የጡረታ መዋጮ ገቢን አሟጦ መሰብሰብ አለመቻሉ፣
* የጡረታ መዋጮ ገቢ ማሰረጃዎች ከገቢ ሰብሳቢው አካል ወደ ኤጀንሲው በወቅቱ ባለመምጣታቸው መረጃዎችን በሚፈለገው ጊዜና በተሟላ መልኩ ማደራጀት ላይ ክፍተት በመኖሩ የጡረታ መዋጮ በወቅቱ የከፈሉና ያልከፈሉ ድርጅቶችን ለመለየት ያለማስቻሉ፣
* የጡረታ መዋጮ ገቢ አሰባሰብ ላይ የቅንጅት አሰራር፣ የመረጃ ትልልፍ ሂደትና የአደረጃጀት ክፍተት በመኖሩ በህግ አስገዳጅነት ስራዎች ላይ ጫና መፍጠሩ፣
* የፈንድ አስተዳደር አሰራሩ በዘመናዊ ቴክኖሎጂ አለመደገፉ፣

እንደ ድክመት ተለይተዋል፡፡

**4.3 ምቹ ሁኔታዎች**

* ማህበራዊ ዋስትናን ለማረጋገጥ ህገ-መንግስታዊ ድጋፍ መኖሩና የፖለቲካ ቁርጠኝነት መፈጠሩ፣
* ሀገሪቱ የምትከተለው የኢኮኖሚ ፖሊሲ የግሉን ክፍለ ኢኮኖሚ በከፍተኛ ደረጃ የሚያበረታታ መሆኑ፣
* ከባለድርሻ አካላት (ገቢዎች ሚኒስቴር፣ ንግድ ሚኒስቴር፣ የክፍያ ተቋማት) መረጃ በዘመናዊ ቴክኖሎጂ በመታገዝ ቅንጅታዊ አሰራር መፈጠሩ፣
* በኢኖቬሽን ቴክኖሎጂ ሚኒስቴር የተጀመሩ አገራዊ መሰረት ልማት ዝርጋታዎች አበረታች መሆናቸው፣
* በአገሪቱ በርካታ የጡረታ አበል ክፍያ የሚፈጽሙ የፋይናንስ ተቋማት መስፋፋታቸው፣

እንደ ምቹ ሁኔታ ተወስዷል፡፡

* 1. **ያጋጠሙ እንቅፋቶች**
* በዐቅዱ የሚሸፈኑ የግል ድርጅቶችንና ሠራተኞችን ለማወቅ የሚያስችል የጠራና የተደራጀ መረጃ ተሟልቶ አለመገኘቱ እና ድርጅቶች በየወቅቱ የመረጃ ለውጥ አለማሳወቃቸው፤
* የገቢ ሰብሳቢ ጽ/ቤቶች በገቡት የውል ስምምነት መሰረት የስራ ግብር ከጡረታ መዋጮ ገቢ ጋር አስተሳስሮ ከመስራት አንጻር ክፍተት በመፈጠሩ በወቅቱ መሰብሰብ የነበረበትን የጡረታ መዋጮ አለመሰብሰቡ፤
* የጡረታ መዋጮ ገቢ መረጃዎችን በመረጃ ቴክኖሎጂ በማስገባት ለመያዝ የኔት ወርክና የመብራት መቆራረጥ አገልግሎቶች በተቀመጠው ስታንደርድ መሠረት እንዳይሰሩ እንቅፋት መፍጠሩ፣
* ልምድ ያላቸው ሠራተኞች ፍልሰት መጨመሩ እና ከገበያ ላይም ብቃት ያለው የሰው ሀይል ለመተካት ባለመቻሉ አፈጻጸም ላይ አሉታዊ ተጽእኖ ማሳደሩ፣

 ያጋጠሙ እንቅፋቶች ናቸው፡፡

* 1. **የተወሰዱ የመፍትሄ እርምጃዎች**
* የግል ድርጅቶችና ሠራተኞችን ለማወቅ የሚያስችል ጥናት ለማከናወን በዕቅድ ተይዞ ያልተከናወነ ቢሆንም ጽ/ቤቶች በአካባቢያቸው ያለውን የግል ድርጅቶችና ሠራተኞች መጠን በማሰባሰብ ለመስራት ጥረት ተደርጓል፡፡
* የገቢ ሰብሳቢ ጽ/ቤቶች በገቡት ውል ስምምነት መሰረት እንዲሰሩ በየደረጃው ካሉ ገቢ ሰብሳቢ አካላት ጋር ተቀናጅቶ በመስራት የጡረታ መዋጮ የአሰባሰብ ስርዓቱ እንዲጠናከር ጥረት ተደርጓል፡፡
* በመብራት መቆራረጥና በኔት ወርክ ችግር የሚፈጠረውን የስራ መወዘፍ ሰራተኞችን በኮንትራት በመቅጠር፤ ኔት ወርክና መብራት ሲኖር በትርፍ ሰዓት እንዲሰሩ ለማቃለል ጥረት ተደርጓል፡፡
* በለቀቁ ሠራተኞች በተደጋጋሚ ማስታወቂያ በማውጣት ቅጥር መፈጸምና ስራዎችን ደርቦ ለማሰራት ተችሏል፡፡
	1. **በተቋሙ የተገነቡ ሠብአዊ፣ ቁሳዊና የቴክኖሎጂ አቅሞች**

* ኤጀንሲው ለዋናው መ/ቤት ቢሮ አገልግሎት የሚውል ህንጻ አስገንብቶ በማጠናቀቅ ላይ የሚገኝ ሲሆን ለሁለት የሪጅን ጽ/ቤቶች ቢሮ አገልግሎት ህንጻ ግንባታ የሚውል መሬት በመረከብ በ2013 በጀት ዓመት ግንባታውን ለማስጀመር በሂደት ላይ ነው፡፡
* ኤጀንሲው 68 ተሸከርካሪዎች እና 31 ሞተር ሳይክሎች ሁለት ጀነሬተሮች በስራ ላይ ይገኛል፡፡
* በመዋቅር ከተፈቀደ **2909** የስራ መደቦች ውስጥ ከዲፕሎማ በታች ብዛት **472 (ወ 250 ሴ 222)**፣ በዲፕሎማ ብዛት **198 (ወ 67 ሴ131)**፤ በመጀመሪያ ዲግሪ ብዛት **1058 (ወ 565 ሴ 493)**፤ በሁለተኛ ዲግሪ ብዛት **42 (ወ 31 ሴ 11)** በጠቅላላው **1770 (ወ 913 ሴ 757)** ሰራተኞች ቀጥሮ በማሠራት ላይ ይገኛል፡፡
* የግል ድርጅቶች ሠራተኞች የጡረታ ፈንድ በአሁኑ ወቅት ብር **41** ቢሊየን ከወጪ ቀሪ ተቀማጭ(Reserve) አለው፡፡
* የመረጃ መረብ መሠረተ ልማት እንዲዘረጋ በማድረግ ለፋይናንስ፣ ለሠው ኃብት ስራ አመራር፣ ለዐቅዱ አባላት መረጃ ምዝገባና አበል ውሳኔ የለሙ ሲስተሞች ጥቅም ላይ ውለዋል፡፡
	1. **ማህበራዊ ዋስትና ለሃገራዊ ልማት የሚያበረክተው አስተዋጽኦ**

ማህበራዊ ዋስትና መሠረታዊ አነስተኛ የኑሮ ደረጃን አሟልተው እንዲኖሩ በማስቻል የዜጎችን ሠብአዊ መብት ከማረጋገጡም በላይ በሃገራችን የተቋቋመው የማህበራዊ ዋስትና ዐቅድ ስርአት በአሠሪውና በሠራተኛው መዋጮ ላይ የተመሠረተ፤ የቁጠባ ባህልን በማሳደግ ለሃገሪቱ የፋይናንስ ምንጭ በመሆን ድህነትን ለመከላከልና ፍትሃዊ/ተመጣጣኝ የገቢ ስርጭት እንዲኖር ለማድረግ እንዲሁም የኢንዱስትሪ ሠላምን ለማረጋገጥ ከፍተኛ አስተዋጽኦ የሚያበረክት ነው፡፡

* 1. **የታዩ የዕድገት አዝማሚያዎች፣**
* በግሉ-ክፍለ ኢኮኖሚ የሚገኙ ድርጅቶችና ሠራተኞች የአቅድ አባልነት ምዝገባ ማደጉና የማህበራዊ ዋስትና ሽፋኑ እየጨመረ መሄዱ፣
* ከግል ድርጅቶችና ሠራተኞች የሚሰበሰበው የጡረታ መዋጮ ገቢና በኢንቨስትመንት መስክ /ትሬዥሪ ቢል/ በመሳተፍ የሚገኘው ትርፍ እያደገ መምጣቱ፣
* የጡረታ አበል ተጠቃሚዎች ቁጥር እየጨመረ መምጣቱ፤
* የማህበራዊ ዋስትና አገልግሎቱን ተደራሽነት እያደገ መምጣቱ፤
* የዘመናዊ ቴክኖሎጂ ተጠቃሚነት እያደገ መምጣቱ፤

የተለዩ የእድገት አዝማማያዎች ናቸው፡፡

**ክፍል ሁለት**

**ራዕይ፣ተልዕኮና እሴቶች ዓላማዎች፣ ግቦች፣ የትኩረት አቅጣጫዎች እና ማስፈፀሚያ ተቋማዊ አቅሞች**

**2.1 ራዕይ፣ተልዕኮና እሴቶች**

**ራዕይ**

በግል ድርጅቶች የሚሰሩ ዜጐቻችን በ**2ዐ22** ዓ.ም የማህበራዊ ዋስትና ዐቅድ ተጠቃሚ ያደረገና የላቀ አገልግሎት የሚሰጥ ተቋም ሆኖ መገኘት፡፡

**ተልዕኮ**

የግል ድርጅቶችንና ሠራተኞቻቸውን በመመዝገብ፣ መረጃ በማደራጀት፣ መዋጮ በመሰብሰብ፣ የጡረታ አበል በመክፈል የጡረታ ፈንዱን ኢንቨስትመንት ላይ በማዋል የማህበራዊ ዋስትና ሽፋኑን እውን ማድረግ፡፡

**እሴቶች**

* አገልጋይነት
* አደራ ጠባቂነት
* ፍትሐዊነት
* ተባባሪነት
* ግልፅነት
* ቁርጠኝነት
* አሳታፊነት
* ተጠያቂነት

**2.2. የመሪ ዕቅዱ ዓላማዎችና ግቦች**

የግል ድርጅት ሠራተኞች ማህበራዊ ዋስትና ኤጀንሲ የአስር ዓመቱን መሪ እቅድ ዓላማ፣ ግብና የትኩረት አቅጣጫ ለመቅረጽ የባለፉት ስትራቴጂክ ዕቅድ አፈጻጸም፣ በቀጣይ እንደሀገር የምትከተለው የማክሮ ኢኮኖሚ አቅጣጫና ከሌሎች ተቋማት የተገኙ መረጃዎች ታሳቢ ተደርጓል፡፡

**ዓላማ አንድ፡- የማህበራዊ ዋስትና ዐቅድ ሽፋን ተጠቃሚነትን ማጠናከር፣**

**ግብ1፡- የዐቅድ አባልነት ምዝገባን ማሳደግ፣**

ይህ ግብ ህጉን አክብረው ለምዝገባ የሚመጡትንም ሆነ በህግ አስገዳጅነት (Enforcement) እንዲመዘገቡ የሚደረጉትን የግል ድርጅቶችና የድርጅቶቹ ሰራተኞችን በመመዝገብ የዐቅዱ አባል እንዲሆኑ ማስቻልን፣ የምዝገባ ሽፋኑን ማሳደግና በሂደት ሙሉ በሙሉ መመዝገብን ይመለከታል፡፡ በዝርዝር ግቦች ዒላማ መጣል እንደመነሻ የተወሰዱት በባለፉት የዕቅድ ዘመን የነበረው የድርጅትና ሠራተኛ ምዝገባ እድገት እየቀነሰ ቢሆንም በቀጣይ ኢኮኖሚው ውስጥ የግሉ ዘርፍ ድርሻ በከፍተኛ ደረጃ እያደገ እንደሚሄድ መመላከቱ፣ የሀገር በቀል ኢኮኖሚ ማሻሻያ ፕሮግራሙ በግሉ ክፍለ ኢኮኖሚ ትኩረት መሰጠቱ፣ የመንግስት የልማት ድርጅቶች ወደ ግል ለማዞር እየተሰራ ያለው ስራ፣ በመዋጮ ሲስተም የተመዘገቡ ሠራተኞችን መረጃ በማጥራት መመዝገብ፣ የህግ ማስገደድና የቴክኖሌጂና የመፈጸምና የማስፈጸም አቅም እያደገ እንደሚሄድ ታሳቢ ተደርጓል፡፡

**ዝርዝር ግቦች**

* 1. የግል ድርጅቶችን ምዝገባ አሁን ካለበት **ከ203,458** ወደ **311,887** ማሳደግ፣
	2. የግል ድርጅት ሠራተኞችን ምዝገባ አሁን ካለበት **ከ1,669,521** ወደ **3,050,847** ማሳደግ፣
	3. በህግ አስገዳጅነት የሚመዘገቡ ድርጅቶችን አሁን ካለበት **ከ84%** ወደ **100%** ማሳደግ፣

**ግብ 2፡- የጡረታ ፈንዱን ማዳበር**

በጡረታ አዋጁ ሽፋን ካገኙት የግል ድርጅቶች እና ሰራተኞቻቸው ሊሰበሰብ የሚገባውን የጡረታ መዋጮ አሟጦ መሰብሰቡን፤ ለኤጀንሲው አስተዳደራዊ ወጪ እንዲውል ከሚመደበው እና ለአበል ተጠቃሚዎች ክፍያ ከሚውለው ገንዘብ የተረፈውን ሙሉ በሙሉ በተፈቀዱ የኢንቨስትመንት መስኮች በማዋል ትርፍ ማግኘት በመቻል የጡረታ ፈንዱን ማደበርን ያመላክታል፡፡ ያለፉት ጊዜያት አፈጻጸም ሲታይ በየበጀት ዓመቱ በአማካይ 1.2 ቢሊዮን ብር እድገት አሳይቷል፡፡ እስከ አሁን የጡረታ መዋጮ እየከፈሉ ካሉት የሚሰበሰበው መዋጮ እንደተጠበቀ እንዲቀጥልና አዳዲስ ሠራተኞች ወደ ዐቅዱ ለመቀላቀል የግንዛቤ ማስጨበጫ ስራዎችን ማስፋት፣ ምዝገባ ያከናወኑ ሠራተኞችና ድርጅቶች መዋጮ አሁን ባለው ደመወዝና ቀጣይ በ10 ዓመት ውስጥ በ20% እድገት ቢያሳይ፣ የክትትል ስራውን በመረጃ ቴክኖሎጂ በመደገፍ፣ የጡረታ መዋጮ ኦዲት እና የህግ አስገዳጅነት ስራ ማጠናከር፣ ከመንግስት ወደ ግል ይዞታ የሚዘዋወሩ ሠራተኞች የሚገኘው የጡረታ መዋጮ በቀጣይ የግሉ ክፍለ ኢኮኖሚ እንደሚያድግ በመመላከቱ በየዓመቱ ወደ ዐቅዱ ከሚቀላቀሉ ሠራተኞች የሚሰበሰበው በታየው የእድገት ምጣኔ ቢመዘገብ፤ በአገሪቱ የካፒታል ገበያ የሚጀመርበት ዕድል መኖሩ፣ ከትሬዠሪ ቢልና ቦንድ የሚገኘው ትርፍ እያደገ እንደሚመጣ እና የጡረታ ፈንድ ኢንቨስትመንት አማራጮች እንደሚሰፋ በታሳቢነት ተወስደዋል፡፡

**ዝርዝር ግቦች**

* 1. ኤጀንሲው እስከ አሁን ከተሰበሰበው የጡረታ መዋጮ ገቢ **ከ**ብር **43.9** ቢሊዮን ወደ **231** ቢሊዮን ማሳደግ፣
	2. የጡረታ ፈንዱን በኢንቨስትመንት ላይ በመዋል አሁን ካለው ከብር **1.4** ቢሊዮን ወደ ብር **39** ቢሊዮን ትርፍ ማድረስ፣
	3. የግል ድርጅቶችን ኦዲት አሁን ካለበት ከ**17,284** ወደ **151,631** ማሳደግ፣
	4. በህግ አስገዳጅነት የሚሰበሰበውን የጡረታ መዋጮ አሁን ካለበት ከ**73%** ወደ **100%** ማሳደግ፣

**ግብ 3፡- የማህበራዊ ዋስትና ተጠቃሚነትን ማረጋገጥ**

አዋጁ በሚፈቅደው መሰረት በወቅቱ ውሳኔ አግኝተው ክፍያ ማግኘት መቻላቸውን ያመለክታል፡፡ የባለመብቶችን ፋይል በሲስተም ማስገባትና ማሟላት ስራዎች እንደሚከናወኑ ታሳቢ ተደርጓል፡፡

**ዝርዝር ግቦች**

* 1. የባለመብቶች የጡረታ አበል ተጠቃሚነትን **በ100%** ማረጋገጥ፣

**ግብ 4፡- የማህበራዊ ዋስትና ተደራሽነትን ማሳደግ**

የኤጀንሲው ተገልጋዮች ወደ ማዕከል መምጣት ሳያስፈልጋቸው ኤጀንሲው የሚሰጣቸውን አገልግሎቶችን ባሉበትና በቅርበት ማግኘት መቻላቸውን የሚያመለከት ነው፡፡ የአበል ተከፋዮች ቁጥር መጨመር አገልግሎቱን ተደራሽ ለማድረግ፤ ሰፋፊ የኢንቨስትመንትና ከፍተኛ ቁጥር ያላቸው የዐቅድ አባላት ባሉበት ጽ/ቤቶች(የሪጅን፣ ቅርጫፍና መስክ ጽ/ቤቶችን) ለመክፈት ታሳቢ ተደርጓል፡፡

**ዝርዝር ግቦች**

* 1. የጽ/ቤቶችን ቁጥር **ከ49** ወደ **120** ማድረስ፣

**ዓላማ ሁለት፡- የተቋሙን የማስፈጸም አቅም ማሳደግ**

አ

**ግብ 5፡- የሰው ሀብት ውጤታማነትን ማሳደግ**

ኤጀንሲውን ስኬታማ ለማድረግ የሚያስችል ስትራቴጂያዊ አመራር፣ የመፈጸም አቅም የሚያሳድጉ ስልጠናዎች ለአመራሩና ሠራተኛው መሰጠቱን፣ የስራ ቦታ ምቹ መድረግ፣ ለስራ የሚያስፈልጉ ግብዓቶች መሟላታቸውና የኦፕሬሽን ክትትል፣ ግምገማና ድጋፍ መስጠት መቻሉና የሠራተኛው የመፈጸም ብቃት፣ ዲሲፕሊንና የአፈጻጸም ውጤታማነት እያደገ መሄዱን ያመላክታል፡፡ ለዚህም ዕቅዱን የጋራ ማድረግ በየጊዜው በሚያዝ መረጃ መሰረት ምዘና ማከናወንና የውስጥ ሰራተኞች እርካታ ማሳደግ፣ ስልጠናዎችን ለሰራተኞች መስጠት እና የመዋቅራዊ አደረጃጀት ማሻሻያ በታሳቢነት ተይዟል፡፡

 **ዝርዝር ግቦች**

* 1. የፈጻሚ ውጤታማነት **ከ45 %** ወደ **100 %** ማሳደግ
	2. የአመራር ውጤታማነት **ከ93%** ወደ **100%** ማሳደግ
	3. የሥራ አካባቢ ምቹነትን **ከ58%** ወደ **80%** ማሳደግ፣

**ግብ 6፡- ዘመናዊ ቴክኖሎጂ ተጠቃሚነትን ማሳደግ፣**

መረጃን በተሟላ መልኩ ለማደራጀትና አገልግሎቶችን በቅርበት በቅልጥፍና በጥራት ለመስጠት የሚያስችሉ የኔትዎርክ ዝርጋታ፣ ዳታቤዝ፣ ሲስተምስ፣ ዌብ ፖርታል/ድህረ-ገጽ፣ ሶፍትዌሮችን የኮሙኒኬሽን መሰረተ ልማቶችን መሟላቱንና የተሟሉትን መጠቀምን ያመላክታል፡፡ አሁን ስራ ላይ ያሉ ሲስተሞችን ማሻሻል፤ አዳዲስ ሲስተሞች ማልማት፤ የውስጥ ግንኙነት በሚሉ በኢ-ሜይል እንዲሆኑ ማድረግ በራስ አቅም የዳታ ሴንተር ግንባታዎች እንደሚከናወኑ ለተቀመጡ ዒላማዎች በታሳቢነት ተይዟል፡፡

**ዝርዝር ግቦች**

6.1. ዘመናዊ ቴክኖሎጂን ተጠቃሚነትን **ከ57%** ወደ **100%** ማድረስ፣

6.2. የዘመናዊ ቴክኖሎጂን መሠረተ ልማትን **ከ65%** ወደ **100%** ማስፋት፣

6.3. በዘመናዊ ቴክኖሎጂ መደገፍ የሚገባቸውን ስራዎች **ከ3** ወደ **7** ማሳደግ

 **ግብ 7፡- ከባለ ድርሻ አካለት ጋር ያሉትን ቅንጅታዊ ሥራዎችን 100% ማሳደግ፣**

ይህ ግብ የተቋሙን አፈጻጸም የተሻለ ለማድረግ በየደረጃው ካሉ ባለድርሻ አካላት ጋር ያለውን ትስስር በማጠናከር ግንኙነቱን ለመገምገምና የመረጃ ልውውጡ በመረጃ ቴክኖሎጂ እንዲታገዝ አሰራር ለመቅረጽ የተቀመጠ ነው፡፡ ከተለዩ ባለድርሻዎች ጋር የግንኙነት ስርዓቶችን ማጠናከርና በተለይም ከገቢ ሰብሳቢና ከመስተዳድር አካላት ጋር ማጠናከር ለዕቅዶች መሳካት ታሳቢ ተደርጓል፡፡

 **ዝርዝር ግብ**

 7.1. ዘመናዊ ቴክኖሎጂን በመጠቀም የቅንጅትና የትብብር አሰራሮችን **በ100%** ማጠናከር፣

 **ግብ 8. የባለብዙ ዘርፍ ጉዳዮችን ማጎልበት**

በአንድ ሴክተርስራ ብቻ ውጤት ማምጣት የማይቻልና በሁሉ ተቋማት እየተተገበሩ ያሉ ስራዎችን በተቋም ዕቅድ አካቶ በመተግበር ውጤት ማምጣትን ያመላክታል፡፡ የግንዛቤ መድረኮችን በማዘጋጀት የሰራተኛውን ተሳትፎ ማሳደግ እና አሰራሮች ለብልሹ አሰራር እንዳይጋለጡ ጥናቶችን በማከናወን አሰራር እንደሚዘረጋ በታሳቢነት ተወስዷል፡፡

 **ዝርዝር ግቦች**

8.1. የባለ ብዙ ዘርፍ ስራዎችን **በ100%** ማጠናከር፣

**2.3 የትኩረት አቅጣጫዎች**

በሚቀጥሉት አሥር ዓመታት (2013-2022) የመሪ ፕላን ዘመን የዜጎችን የማህበራዊ ዋስትና ተጠቃሚነት ትኩረት ሰጥቶ ለመስራት አራት የትኩረት አቅጣጫዎች ተለይተዋል፡፡ የተመረጡት የትኩረት አቅጣጫዎች የተቋሙን ዓላማዎችና ግቦች ለማሳካት በፕላኑ ዘመን በተጨባጭ መሠራት ያለባቸው ሥራዎች ትኩረት የሚደረግባቸው አቅጣጫዎች፣ ተግባራዊ የሚደረጉ አዳዲስ አሠራሮች በሥራ ላይ የሚውሉ ዋና ዋና ፕሮጀክቶች ተካተዋል፡፡

**2.3.1 የማህበራዊ ዋስትና ሽፋንን ማሳደግ፣**

 በዚህ የትኩረት አቅጣጫ ኤጀንሲው የምዝገባ ሥራውን አጠናክሮ በመሥራት፣ መረጃውን በማጥራትና በማደራጀት ለቀጣይ ሥራዎች ለመዋጮ አሰባሰብና ለአበል ውሣኔ አሠራር አመቺ ሁኔታ መፍጠርን፣ ከዚህ ጐን ለጐን የመደበኛ የምዝገባ ሽፋኑን በማሳደግ ማህበራዊ ዋስትና ሽፋኑ በሀገር ደረጃ እንዲስፋፋ አመቺ ሁኔታ እንዲፈጠር ይረዳል፡፡

**2.3.2 ውጤታማ የጡረታ ፈንድ አመራር/አስተዳደር**

ይህ የትኩረት አቅጣጫ የጡረታ መዋጮ ገቢ የክትትልና የቁጥጥር ሥርዓትን በማጠናከር፣ የገንዘብ ትልልፉንና ፍሰቱ በተቀናጀ ሁኔታ በመምራት፤ አዋጭ በሆኑ የኢንቨስትመንት መስኮች በመሳተፍ በሚገኝ ትርፍ ፈንዱን ማዳበር፤ የፈንዱን አስተዳደራዊ ወጪ ከስታንዳርዱ በላይ እንዳይሆን በመከታተል ፈንዱ ዘላቂና አስተማማኝ እንዲሆን ይደረጋል፡፡

 **2.3.3 የላቀ የማኅበራዊ ዋስትና አገልግሎት አሰጣጥ**

 ለተገልጋዮችና ባለድርሻ አካላት የሚሰጡ አገልግሎቶች ማለትም ምዝገባ፣ መረጃ/ ማስረጃ፣ የአሠራር/ የአፈጻጸም መመሪያ፣ የአገልግሎት ዘመን መረጃ ዝውውር፣ የጡረታ አበል ውሳኔና ክፍያ፣ የአበል ማሻሻያ፣ የፈንድ አቅም መግለጫ ሪፖርት፣ ገንዘብ ማስተላለፍና ሌሎች አገልግሎቶች በመረጃ ቴክኖሎጂ በመደገፍ የማህበራዊ ዋስትና አገልግሎት አሰጣጥ ቀልጣፋና ተደራሽ ይደረጋል፡፡

**2.3.4** **የመፈፀም አቅም ግንባታ**

ይህ የትኩረት አቅጣጫ የኤጀንሲው መዋቅራዊ አደረጃጀት ከሚደርሰበት የስራ ስፋት አኳያ ፈትሾ ማስተካከል እና ብቃት ያለው የሰው ሀይል ማሟላት፣ ህጎች ተሻሻለው እና አዳዲስ አሰራሮች ተቀርጸው ስራ ላይ መዋላቸውን እና አቅርቦቶችን በሁሉም ጽ/ቤቶች ማሟላት፣ በሪጅን ጽ/ቤቶች ህንጻዎችን በማስገንባትና በኢንፎርሜሽን ቴክኖሎጂ ተደግፎ በመስራት የመፈጸም አቅም እንዲጎለብት ይደረጋል፡፡

**2.4 የማስፈጸሚያ ተቋማዊ አቅም፣ ፖሊሲዎችና ስትራቴጂዎች ምልከታ**

 **2.4.1 የማህበራዊ ዋስትና ፖሊሲ**

የማህበራዊ ዋስትና ፕሮግራሞች ስለሚስፋፉበትና ስለሚጠናከሩበት እንዲሁም ስለ ጡረታ ፈንድ ኢንቨስትመንትን፣ በህግ የተወሰነ ዝቅተኛ ደሞዝ ክፍያን መሰረት አድርጎ የዐቅድ ሽፋን ስለሚሠጥበት ፖሊሲ መቅረጽ ያስፈልጋል፡፡

**2.4.2 የህግ ማሻሻያ**

የግል ድርጅቶች ሠራተኞች የጡረታ አዋጅ ወጥቶ ተግባራዊ እተደረገ የሚገኝ ቢሆንም በጡረታ ፈንድ ኢንቨስትመንት፤ በመብት ሽግግር፤ በጡረታ መዋጮ ገቢ አሰባሰብ እና ሌሎች ድንጋጌዎች ላይ ክፍተት ያለበት በመሆኑ የህግ ማሻሻያ ያስፈልጋል፡፡

* + 1. **ስትራቴጂ**
* ኢንቨስትመንቱን አዋጭና አስተማማኝ የሚያደረግ ስትራቴጂ መቅረጽ፣
* ሀገር አቀፍ የግል ድርጅቶችና ሠራተኞች ጥናት ስትራቴጂ፣
* የመረጃ አያያዝና ዶኩመንቴሽን ስትራቴጂ መንደፍ፣
* የኮሙኒኬሽን ስትራቴጂ መቅረጽ፣

ያስፈልጋል፡፡

* + 1. **የአሰራር ስርዓት ማሻሻልና መዘርጋት**
* የመረጃ ትልልፍ፣
* የጡረታ ፈንዱ አስተዳደር የክትትልና ቁጥጥር፣
* በውዝፍ የጡረታ መዋጮ ገቢ አሠባሠብ አስተዳደራዊ ውሳኔ አሠጣጥና አከፋፈል፣
* የኢንቨስትመንት ስራ አመራር፣

የአሰራር ስርዓት ይዘረጋለታል፡፡

* + 1. **ቴክኖሎጂ**
* ዘመናዊ የጡረታ አስተዳደር ስርዓት/Pension administration system/ ይዘረጋል፣
* ዘመናዊ የተቀናጀ ብሔራዊ የማህበራዊ ዋስትና ስርዓት /Integrated national social security Administration system/ይዘረጋል፡- ይህም የመንግስት ማህበራዊ ዋስትና ኤጀንሲና የግል ድርጅቶች ሠራተኞች ማህበራዊ ዋስትና ኤጀንሲ በጋራ የሚተገበሩትና የማህበራዊ ዋስትና አሠራርን መረጃ ልውውጥን በሀገር አቀፍ ደረጃ ለማቀናጀት የሚሠራ ነው፡፡
* የተቋሙን የቴክኖሎጂ መሰረተ ልማት ይለማል፡፡
* ለውስጥ አሰራር የሚያመቹ ሲስተሞች ይለማሉ፡፡
* የጎንዮሽ ተቋማዊ ኔት ወርክ (virtual private network) ቴክኖሎጂ ተግባራዊ ይደረጋል፡- መረጃ ከሚወሰድባቸውና መረጃን ከተቋም ለሚፈልጉ የመረጃ ግንኙነት ለመፍጠር ይዘረጋል፡፡
	+ 1. **የህንጻ ግንባታ**
* የግሉ ድርጅቶች ክምችት ባሉባቸው ከተሞች ህንጻዎች ይገነባል፡፡
	1. **ስጋቶች፣የስጋት ምንጮችና የመቋቋሚያ ስልቶች**

|  |  |  |
| --- | --- | --- |
| **ስጋቶች** | **የስጋት ምንጮች** | **የመቋቋሚያ ስልት** |
| የመፈጸምና የማስፈጸም አቅም ውስንነት | የአደረጃጀት ክፍተት፣ የሰው ኃይል ፍልሰትና ከገበያም ሰው አለመገኘቱ  | የማስፀም /የመፈፀም አቅም ግንባታ |
| የቴክኖጂ መሰረተ ልማት አለመስፋፋትና አለመጠናከር  | የመንግስት የቴክኖሎጂ መሰረተ ልማት መዘርጋት አቅም ውስንነት መኖር | የጎንዮሽ ተቋማዊ ኔት ወርክ (virtual private nete work) መሠረተ ልማት በራስ አቅም መዘርጋት  |
| የጡረታ ፈንዱ አስተማማኝና ዘላቂ አለመሆን | የአክቹዋሪያል ጥናት ሳይከናወን የተደረጉ የአበል ማሻሻያዎች፣ የተፈቀደው የኢንቨስትመንት መስክ የሚገኘው ትርፍ አነስተኛ መሆን፣ የአስተዳደሪያዊ ወጪ በዋጋ ግሽበት እያደገ መምጣቱ የጡረታ ፈንዱ አቅም ላይ ተጽዕኖ ማሳደሩ | የጡረታ ፈንድ በተለያዩ የኢንቨስትመንት መስኮች ላይ ለማዋል የሚያስችል የህግ ማሻሻያ ማድረግ |
| የአገልግሎት ጥራትና ቅልጥፍና መጓደል | ስራውን የለመደ ባለሙያ ፍልሰት ከፍተኛ መሆንና ልምድ ያለውን ባለሙያ ማግኘት አለመቻል፡፡ | ተቋሙ ካለው ልዩ ባህሪ አንፃር ከሲቪል ሰርቪስ ህግ ውጪ እንዲተዳደር የሚያስችል የህግ ማሻሻያ ማድረግ፣ |
| የጡረታ መዋጮ ውዝፍ መኖሩ | ከግል ድርጅቶችና ሰራተኞች የተሰበሰበው የጡረታ መዋጮ በወቅቱ ገቢ አለመሆን  | የግንዛቤ ስራዎችን፣ በህግ አስገዳጅነት እና የኦዲት ክትትልንና ቁጥጥሩን ማጠናከር |

**2.6 ዕቅዱን ለመፈፀም የሚያስፈልግ የፋይናንስ ፍላጎት ግምት**

የዕቅድ ዘመኑ የበጀት ፍላጎት ያለፉትን ዓመታት የወጪ መጠን መነሻ በማድረግ በቀጣዩ አስር ዓመታት ሊኖር የሚችለውን የአገልግሎት አሰጣጥ ዕድገትና የዋጋ ንረት ግንዛቤ ውስጥ ያስገባ ሲሆን በዋነኛነት የማህበራዊ ዋስትና ዐቅድ ተጠቃሚዎችና ፕሮግራሞች ለማጠናከርና ለማስፋት አስተዳደሪያዊ ወጪ፤ ለአበል ተጠቃሚዎች የሚከፈለውን የጡረታ አበል እና የህንጻ ግንባታ ስራዎች የሚያስፈልጉ ወጪዎችን የሚያጠቃልል ሆኖ እንደሚከተለው ቀርቧል፡፡

ለዚህም መነሻ የሆነው በየዓመቱ የነበረውን የወጪ እድገትና በቀጣይ የሚኖረው እድገት እና ስራዎችን መነሻ በማድረግ ለቀጣዮቹ 10 ዓመታት የተያዙ ግቦች ለማስፈጸም ከዋና መ/ቤት እስከ ቅ/ጽ/ቤቶች የሚያስፈልገው ጥቅል በጀት፡- መደበኛ በጀት ብር **4** ቢሊዮን፣ ካፒታል በጀት ብር **9.4** ቢሊዮን እና የጡረታ አበል ክፍያ በጀት ብር **17.2** ቢሊዮን በድምሩ ብር **30.6 (ሰላሳ ቢለዮን ስድስት መቶ ሚሊዮን)** ነው፡፡

**2.7 የክትትልና ግምገማ ስርዓት**

የኤጄሲው የ10 ዓመት መሪ ዕቅድ አፈፃፀም የተሻለ ለማድረግ የተለያዩ የክትትልና ግምገማ ሥርዓቶችን በመዘርጋት ሥራ ላይ እንዲውሉ ይደረጋል፡፡ የመሪ ዕቀዱ በተገቢው እንዲፈፀም ወደ መካከለኛ ዘመን ዕቅድና ዓመታዊ ዕቅድ እንዲመነዘር ይደርጋል፡፡ በየአምስት ዓመቱ ካለው ነባራዊ ሁኔታ በመነሳት ዝርዝር ጉዳዮችን የያዘ ዕቅድ በማቀድ ተግባራዊ የሚደረግ ይሆናል፡፡

በየዓመቱ የሚደረገውን የአፈፃፀም ግምገማ ከኤጄንሲው ደንበኞች ተጠቃሚነት አንፃር እየተፈተሸ ለተሻለ አፈፃፀም አዳዲስ ስልቶች በመቀየስ ሥራ ላይ ይውላሉ፡፡ እንዲሁም ከዚህ መሪ ዕቀድ የተቀዳ የአምስትና ዓመታዊ ዕቅድ እንዲታቀድና በመሪ ዕቅዱ ድርጊት መርሃ ግብር መሠረት ያደረገ የውጤት አመልካቾችን፣ ዒላማዎችንና ቁልፍ የአፈፃፀም አመልካቾች በግልፅ ለይቶ እንዲፈፀሙ ይደረጋል፡፡ ዕቅዱ በተሟላ ሁኔታ መፈፀሙን ቢያንስ በዓመት ሁለት ጊዜ ሱፐርቪዥን በማካሄድ ክትትልና ድጋፍ የማድረግ ሥራ የሚሠራ ይሆናል፡፡ ስለአፈጻጸሙም ግብረ መልስ ይሰጣል፡፡

የዕቅድ አፈፃፀሙን ክትትልና ግምገማ ውጤታማ ለማድረግ ከኤጄንሲው ቁልፍ ባለድርሻ አካላትና ተገልጋዮች ጋር የቅንጅትና ትብብር ስርዓት በመዘርጋት ተግባራዊ ያደርጋል፡፡ የዕቅድ አፈፃፀም ሪፖርቶች በቴክኖሎጂ የተደገፉ እና ለሚከናወኑ ስራዎች በአፈጻጸም እና ሪፖርት አቀራረብ የተጠያቂነት ስርዓት ይዘረጋል፡፡

**የወጪ ማጠቃለያ**

|  |  |  |
| --- | --- | --- |
| የወጪ አይነት | መነሻ/2012/ | በየዓመቱ የወጪ ፍላጎት(ብር) |
| 2013 | 2014 | 2015 | 2016 | 2017 | 2018 | 2019 | 2020 | 2021 | 2022 |
| መደበኛ በጀት | 238ሚ | 240ሚ | 267ሚ | 291ሚ | 325ሚ | 359ሚ | 401ሚ | 443ሚ | 492ሚ | 546ሚ | 609ቢ |
| የጡረታ አበል ክፍያ | 497.5ሚ | 550ሚ | 877.5ሚ | 995.75ሚ | 1221.11ቢ | 1465.13ቢ | 1765ቢ | 2021.31ቢ | 2483.26ቢ | 2741.42ቢ | 3092.78ቢ |
| ካፒታል በጀት | 446.3ሚ | 689ሚ | 986.8ሚ | 913ሚ | 901.4ሚ | 995ሚ | 992.8ሚ | 914.2ሚ | 995ሚ | 980.86ሚ | 990.9ሚ |
| አጠቃላይ ድምር | 1.2 ቢ | 1.5 ቢ | 2.1 ቢ | 2.2 ቢ | 2.4 ቢ | 2.8 ቢ | 3.2 ቢ | 3.4 ቢ | 4 ቢ | 4.3 ቢ | 4.7 ቢ |

**ክፍል ሦስት**

**የኤጀንሲው አሥር ዓመት የመሪ ዕቅድ ድርጊት መርሃ ግብር**

| **ተ.ቁ** | **ዋና ዋና ግቦች** | **የዘርፍ አመልካቾች** | **መለኪያ** | **መነሻ ዓመት****1/11/03-30/10/12 አፈጻጸም** |  **የሚደረስበት ትንበያ** |
| --- | --- | --- | --- | --- | --- |
| **2013** | **2014** | **2015** | **2016** | **2017** | **2018** | **2019** | **2020** | **2021** | **2022** |
| **ዓላማ 1. የማህበራዊ ዋስትና ዐቅድ ሽፋን ተጠቃሚነትን ማስፋትና ማጠናከር፣** |
|  | **ግብ1. የዐቅድ አባልነት ምዝገባን ማሳደግ፣** |
| 1.1 | የግል ድርጅቶችን ምዝገባ አሁን ካለበት ከ 203,458 ወደ 311,887 ማሳደግ፣ | የተመዘገቡ የግል ድርጅቶች | በቁጥር | 203,458 | 212,439 | 223,488 | 234,537 | 251,112 | 267,687 | 284,262 | 295,311 | 300,837 | 306,362 | 311,887 |
| 1.2 | የግል ድርጅት ሠራተኞችን ምዝገባ አሁን ካለበት 1,669,521 ወደ 3,050,847 ማሳደግ፣ | የተመዘገቡ የግል ድርጅት ሠራተኞች | በቁጥር(በሚሊዮን) | 1,669,521  | 1756367 | 1866857 | 1977347 | 2143097 | 2308847 | 2474597 | 2585087 | 2740347 | 2895597 | 3050847 |
| 1.3 | በህግ አስገዳጅነት የሚመዘገቡ ድርጅቶችን አሁን ካለበት 84% ወደ 95% ማሳደግ፣ | በህግ አስገዳጅነት የተመዘገቡ ድርጅቶች | % | 84% | 90% | 90% | 95% | 95% | 95% | 97% | 98% | 100% | 100% | 100% |
|  | **ግብ 2. የጡረታ ፈንዱን ማዳበር** |
| 2.1 | ኤጀንሲው እስከ አሁን ከተሰበሰበው የጡረታ መዋጮ ገቢ ብር 43.9 ቢሊዮን ወደ 231 ቢሊዮን ማሳደግ፣ | የሰበሰበው የጡረታ መዋጮ ገቢ | በብር | 43.9 ቢ | 54.9 ቢ | 67.9 ቢ | 83.4 ቢ | 100.4 ቢ | 118 ቢ | 136 ቢ | 157.5 ቢ | 180.5 ቢ | 205 ቢ | 231 ቢ |
| 2.2 | የጡረታ ፈንዱን በኢንቨስትመንት ላይ በመዋል አሁን ካለው ብር 1.4 ቢሊዮን ወደ ብር 39 ቢሊዮን ትርፍ ማድረስ፣  | ኢንቨስት ከተደረገው ገንዘብ የተገኘ ትርፍ | በብር | 1.4 ቢ | 3.4 ቢ | 6.1 ቢ | 9.5 ቢ | 13.7 ቢ | 18.9 ቢ | 22.3 ቢ | 26 ቢ | 30 ቢ | 34.4 ቢ | 39 ቢ |
| 2.4 | የግል ድርጅቶችን ኦዲት አሁን ካለበት 17,284 ወደ 151,631 ማሳደግ፣ | ኦዲት የተደረጉ የግል ድርጅቶች ብዛት | በቁጥር | 17,284 | 30,203 | 43,695 | 57,187 | 70,683 | 84,175 | 97,667 | 111,159 | 124,651 | 138,147 | 151,639 |
| 2.5 | በህግ አስገዳጅነት የሚሰበሰበውን የጡረታ መዋጮ አሁን ካለበት 48% ወደ 100% ማሳደግ፣ | በህግ አስገዳጅነት የተሰበሰበ የጡረታ መዋጮ ገቢ  | % | 48% | 50 | 60 | 70 | 80 | 80 | 85 | 90 | 95 | 100 |  100% |
|  | **ግብ 3 የማህበራዊ ዋስትና ተጠቃሚነትን ማረጋገጥና ማስፋት** |
| 3.1 | የባለመብቶች የጡረታ አበል ተጠቃሚነትን 100% ማረጋገጥ፣ | በወቅቱ ውሳኔ አግኝተው ክፍያ የተጀመረላቸው ተጠቃሚዎች ብዛት | % | 100% | 100 | 100 | 100 | 100 | 100 | 100 | 100 | 100 | 100 | 100% |
|  | **ግብ 4. የማህበራዊ ዋስትና ተደራሽነትን ማሳደግ** |
|  | የጽ/ቤቶችን ቁጥር ከ49 ወደ 120 ማድረስ፣ | የተከፈቱ ሪጅን ጽ/ቤቶች ብዛት | በቁጥር | 10 |  |  | 11 |  |  |  |  |  |  | 12 |
| የተከፈቱ ቅርንጫፍ ጽ/ቤቶች ብዛት | በቁጥር | 39 |  |  | 41 | 45 | 53 | 57 | 59 |  |  |  |
| የተከፈቱ የመስክ ጽ/ቤቶች ብዛት | በቁጥር | 0 |  | 5 | 10 | 15 | 27 | 32 | 37 | 49 |  |  |
| **ዓላማ 2 የተቋሙን የማስፈጸም አቅም ማሳደግ** |
|  | **ግብ 5. የሰው ሀብት ውጤታማነትን ማሳደግ** |
| 5.1 | የፈጻሚ ውጤታማነት ከ 45 % ወደ 00 % ማሳደግ | የስራ አፈጻጸማቸው ከ 80% በላይ የሆኑ ፈጻሚዎች በመቶኛ | % | 45% | 50 | 60 | 65 | 70 | 80 | 85 | 90 | 90 | 90 | 90 |
| **5.2** | የአመራር ውጤታማነት ከ 93% ወደ 100% ማሳደግ | የስራ አፈጻጸማቸው ከ80% በላይ የሆኑ መካከለኛ አመራር በመቶኛ | % | 93% | 100 | 100 | 100 | 100 | 100 | 100 | 100 | 100 | 100 | 100 |
| **5.3** | የሥራ አካባቢ ምቹነትን ከ 58% ወደ 80% ማሳደግ፣ | ስልጠና ያገኙ አመራሮችና ሰራተኞች ቁጥር | % | 58% | 60 | 65 | 70 | 75 | 80 | 80 | 80 | 80 | 80 | 80 |
|  | **ግብ 6. ዘመናዊ ቴክኖሎጂ ተጠቃሚነትን ማሳደግ፣** |
| **6.1** | ዘመናዊ ቴክኖሎጂን ተጠቃሚነትን ከ57% ወደ 100% ማድረስ፣ | የኢንፎርሜሽን ቴክኖሎጂ መሰረተ ልማቶች የተደረገ ድጋፍ በመቶኛ | % | 57% | 65 | 70 | 80 | 87 | 93 | 95 | 100 | 100 | 100 | 100 |
| **6.2** | የዘመናዊ ቴክኖሎጂን መሠረተ ልማትንከ65% ወደ 100% ማስፋት፣ | ሲስተም ከተዘረጋላቸው ፅ/ቤቶች የተደረገ ድጋፍ በመቶኛ | % | 65% | 80 | 80 | 85 | 90 | 90 | 90 | 95 | 100 | 100 | 100 |
| **6.3** | በዘመናዊ ቴክኖሎጂ መደገፍ የሚገባቸውን ስራዎች በ3 ወደ 7 ማሳደግ | በሲስተም መደገፍ ከሚገባቸው ስራዎች የተደገፉ ስራዎች በመቶኛ | % | 3 |  |  | 4 | 6 | 7 |  |  |  |  |  |
|  | **ግብ 7. ከባለ ድርሻ አካለት ጋር ያሉትን ቅንጅታዊ ሥራዎችን 100% ማሳደግ፣** |
| **7.1** |  የቅንጅትና የትብብር አሰራሮችን 100% ማድረስ፣ | የቅንጅንና የትብብር ስራዎች በመቶኛ | % | 100 | 100 | 100 | 100 | 100 | 100 | 100 | 100 | 100 | 100 | 100 |
|  | **ግብ 8. የባለብዙ ዘርፍ ጉዳዮችን ማጎልበት** |
| **8.1** | የባለብዙ ዘርፍ ጉዳዮች በ100% ማጠናከር | መካተት ካለባቸው ጉዳዮች የተካተቱ በመቶኛ | % | 100% | 100% | 100% | 100% | 100% | 100 | 100 | 100 | 100 | 100 | 100 |

የሰው ሀይል ፍላጎት

|  |  |  |  |
| --- | --- | --- | --- |
| ተ.ቁ | የትምህርት ደረጃ/የሙያ መስክ | **መነሻ ዓመት (Stock)****2012** | **ትንበያ** |
| **2013** | **2014** | **2015** | **2016** | **2017** | 2018 | 2019 | 2020 | 2021 | 2022 |
| 1. | አስከ 10ኛ ክፍል ያጠናቀቀ/ች | 212 | 312 | 387 | 437 | 462 | 480 | 495 | 505 | 510 | 515 | 518 |
|  | 10ኛ ክፍል/12 ያጠናቀቀ/ች | 105 | 107 | 109 | 111 | 113 | 115 | 116 | 117 | 118 | 119 | 120 |
|  | መሰናዶ(12ኛክፍል)ያጠናቀቀ/ች |  2 |  2 |  2 |  2 |  2 |  2 |  2 |  2 |  2 |  2 |  2 |
|  | ደረጃ (level) 1/10+1 | 4 | 4 | 4 | 4 | 4 | 4 | 4 | 4 | 4 | 4 | 4 |
|  | ደረጃ (level) 2/10+2/ቴክኒክ ሙያ ዲፕሎማ | 2 | 2 | 2 | 2 | 2 | 2 | 2 | 2 | 2 | 2 | 2 |
|  | ደረጃ (level) 3/ | 2 | 2 | 2 | 2 | 2 | 2 | 2 | 2 | 2 | 2 | 2 |
| 2 | ኮሌጅ ዲፕሎማ/10+3/ሌቭል 4/ሌቭል 5 | 198 | 398 | 498 | 578 | 628 | 668 | 693 | 713 | 728 | 738 | 745 |
|  | በተፈጥሮ ሣይንስ/የሙያ መስክ |  | 8 | 8 | 8 | 8 | 8 | 8 | 8 | 8 | 8 | 8 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  በማህበረሰብ ሣይንስ/የሙያ መስክ | 198 | 390 | 490 | 570 | 620 | 660 | 685 | 705 | 720 | 730 | 737 |
| 3 | የመጀመሪያ ዲግሪ | 1098  | 1248 | 1328 | 1373 | 1413 | 1438 | 1458 | 1473 | 1483 | 1491 | 1496 |
|   | በተፈጥሮ ሣይንስ (BSc)/የሙያ መስክ | 2 | 2 | 2 | 2 | 2 | 2 | 2 | 2 | 2 | 2 | 2 |
|  | በማህበረሰብ ሣይንስ (BA)/የሙያ መስክ | 1096 | 1246 | 1326 | 1371 | 1411 | 1436 | 1456 | 1471 | 1481 | 1489 | 1494 |

በአስር ዓመቱ መጠናቀቂያ **2889** የሰው ኃይል እንደሚኖረው ታቅዷል፡፡